

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 23.01.25

Δελτίο Τύπου

Θέμα: Συνάντηση Εργασίας του Δημάρχου Λευκάδας **κ. Ξενοφώντα Βεργίνη** με τον Υπουργό Αγροτικής Ανάπτυξης και Τροφίμων (ΥΠΑΑΤ) **κ. Κώστα Τσιάρα**.

Ο Δήμαρχος Λευκάδας, **κ. Ξενοφών Βεργίνης** συνοδευόμενος από τον **Αντιδήμαρχο κ. Φίλιππο Σκληρό**, πραγματοποίησε συνάντηση εργασίας **17/01/2025** με τον Υπουργό Αγροτικής Ανάπτυξης και Τροφίμων **κ Κώστα Τσιάρα** με αντικείμενο θέματα και προβλήματα του Νομού και ειδικότερα του Δήμου Λευκάδας.

Συγκεκριμένα συζητήθηκαν θέματα διάνοιξης και ασφαλτόστρωσης ή τσιμεντόστρωσης αγροτικών δρόμων, ύδρευσης και άρδευσης (γεωτρήσεις, λιμνοδεξαμενή Αγίου Πέτρου – Βασιλικής), αποζημιώσεις αγροτών, λόγω καταστροφής παραγωγής από καιρικά φαινόμενα ή ανεπιτήρητα ζώα (ΕΛΓΑ) και η ανάπτυξη του ορεινού όγκου Λευκάδας.

Ειδική αναφορά έγινε στα ανεπιτήρητα ζώα για πιθανή αλλαγή του θεσμικού πλαισίου και την λήψη συγκεκριμένων μέτρων.

Σχετικά με το πρόγραμμα «αγροτική οδοποιία» συμφωνήσαμε ότι η Λευκάδα μπορεί να χρηματοδοτήσει έως 2,2 εκατ ευρώ για ασφαλτόστρωση ή τσιμεντόστρωση αγροτικών δρόμων.

Ο κ Δήμαρχος ευχαρίστησε για την αποτελεσματική συνεργασία και προσκάλεσε τον Υπουργό να επισκεφθεί τη Λευκάδα.

**Από τον Δήμο Λευκάδας**